Document ID: 31987R1437

*****
ΚΑΝΟΝΙΣΜΟΣ (ΕΟΚ) αριθ. 1437/87 ΤΗΣ ΕΠΙΤΡΟΠΗΣ
της 25ης Μαΐου 1987
περί αναστολής του προκαθορισμού της επιστροφής κατά την εξαγωγή στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 16 παράγραφος 7 πρώτο εδάφιο,
Εκτιμώντας:
ότι το άρθρο 16 παράγραφος 7 του κανονισμού (ΕΟΚ) αριθ. 2727/75 προβλέπει τη δυνατότητα αναστολής της εφαρμογής της διάταξης σχετικά με τον προκαθορισμό της επιστροφής κατά την εξαγωγή, αν η κατάσταση της αγοράς οδηγεί στην διαπίστωση ότι υπάρχουν δυσκολίες, οι οποίες οφείλονται στην εφαρμογή των διατάξεων αυτών, ή αν υπάρχει κίνδυνος να προκύψουν τέτοιες δυσκολίες·
ότι η αβεβαιότητα όσον αφορά το επίπεδο των τιμών που θα εφαρμοσθούν για τη νέα περίοδο υπάρχει κίνδυνος να προκαλέσει αντιδράσεις που θα οδηγήσουν στον προκαθορισμό επιστροφών για ποσότητες σημαντικά μεγαλύτερες από εκείνες που θα μπορούσαν να προβλεφθούν σε ομαλές συνθήκες·
ότι η κατάσταση αυτή οδηγεί στην αναστολή της εφαρμογής των διατάξεων σχετικά με τον προκαθορισμό των επιστροφών στον τομέα των σιτηρών μέχρις ότου η αγορά επανέλθει στην κανονική κατάσταση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο προκαθορισμός της επιστροφής κατά την εισαγωγή για προϊόντα που αναφέρονται στο άρθρο 1 στοιχείο δ) του κανονισμού (ΕΟΚ) αριθ. 2727/75 και για τα προϊόντα που εξάγονται υπό μορφή εμπορευμάτων που περιλαμβάνονται στο παράρτημα Β του κανονισμού (ΕΟΚ) αριθ. 2727/75 αναστάλλεται από τις 26 έως τις 28 Μαΐου 1987.
Άρθρο 2
Ο παρών κανονισμός αρχίζει να ισχύει στις 26 Μαΐου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Μαΐου 1987.

Labels: 3